དེ་བཞིན་དུ་མཚོ་སྔོན་ཞིང་ཆེན་ཡིན་རུང་ལོ་ངོ་སུམ་ཅུ་ལྷག་གི་རིང་ལ་ཞིང་ཆེན་ཧྲིལ་བོའི་རི་ཁུལ་གྱི་ཤིང་ནགས་གཏོར་བརླགས་བཏང་ཚད་ཐང་རྒོད་སྡོང་ཕྲན་ནགས་རྫོབ་འདུས་མེད་མུའུ་༡༣༨༠༠༠༠ཟིན་པ་དང་།དེའི་ནང་ནགས་ཞིང་སྦོལ་མུའུ་༢༢༠༠༠༠དང་།ཤིང་ནགས་མེད་སྐྱོན་ཤོར་ཚད་མུའུ༢༦༠༠༠༠།གང་བྱུང་གཅོད་འབྲེག་བྱས་པ་མུའུ་༩༠༠༠༠༠ཟིན།དུས་མཚུངས་སུ་ཐང་རྒོད་སྡོང་ཕྲན་ནགས་རྫོབ་གཏོར་བརླགས་བྱས་ཚད་མུའུ་༢༠༠༠༠༠༠༠ཟིན་འདུགཟི་ཁྲོན་དཀར་མཛེས་ལ་ཆ་མཚོན་ན་ཟི་ཁྲོན་ཞིང་ཆེན་གྱི་ཤིང་ནགས་གསོག་ཚད་ཀྱི་བརྒྱ་ཆ་སུམ་ཅུ་ལྷག་ཟིན་ཡོད།ཡིན་ནའང་སྤྱི་ལོ་༡༩༥༨ཙམ་ནས་ཟི་ཁྲོན་ཞིང་ཆེན་ནགས་ལས་ཁང་གིས་རྟའུ་དང་བྲག་འགོ།ཉག་རོང་བཅས་ལ་ཆུ་ཐོག་ཤིང་འདྲེན་ལས་ཁུངས་བཞི་དང་།ལམ་ཐོག་སྐྱེལ་འདྲེན་གཅིག་བཅས་བཙུགས་ཡོད།སྔ་རྗེས་བྱས་ཏེ་ཁྱོན་བསྡོམས་ནགས་ལས་ཁང་བཅུ་དགུ་བཙུགས་ཡོད་ལ།༡༩༧༠ལོ་ཧྲིལ་པོ་གཅིག་གི་རིང་ལ་ཤིང་ཆ་སྨི་ཌར་རྒྱ་དཔངས་གྲི་བཞི་མ་ཉིས་འབུམ་སུམ་ཁྲི་ལྷག་དབོར་འདྲེན་བྱས་ཡོད།